Yobi. Yobi — Buxoro viloyati Kogon tumanidagi qishloq. Etnotoponim. Yobu (jobu) qavmi nomidan olingan toponim. Yobu qabilalari Zarafshonning oʻrta va quyi oqimi, shuningdek, Qashqadaryo vohasiga tarqalgan. Payariq, Pastdargʻom, Kattaqoʻrgʻon, Narpay, Gʻijduvon va Buxoro vohasining ayrim tumanlarida istiqomat qilgan. Yobis atamasining qisqartma shakli deb taxmin qilinsa, „quruq yer“ maʼnosini bildiradi. Bu toʻgʻrida yuqorida kengroq maʼlumot berildi.